**KOKKULEPE ÜÜRILEPINGU NR Ü14869/18**

**LÕPETAMISEKS**

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud **üürileandja**), mida esindab volikirja alusel haldusteenuste direktor Karel Aasrand

ja

**Tarbijakaitse ja Tehnilise Järelevalve Amet**, registrikood 70003218,asukoht Endla tn 10a, Tallinn 10412 (edaspidi nimetatud **üürnik**), mida esindab põhimääruse alusel õigusosakonna juhataja Martti Kangur peadirektori ülesannetes,

edaspidi eraldi või ühiselt nimetatud **pool**või **pooled**,

võttes arvesse, et:

1. poolte vahel on 05.07.2018 sõlmitud üürileping nr Ü14869/18 (edaspidi nimetatud **leping**), mille kohaselt on üürnikul õigus kasutada **Jõhvis Keskväljak 1** asuvat üüripinda;
2. üürnik on avaldanud 27.06.2024 saadetud kirjaga soovi lõpetada leping ennetähtaegselt. Eeltoodust tulenevalt on pooled kokku leppinud lõpetada leping poolte kokkuleppel seisuga 31.07.2024,

leppisid kokku alljärgnevas (edaspidi **kokkulepe**):

1. **Lepingu tüüptingimuste punkti 8.2.2 alusel lõpetada leping (sh kõik selle muudatused ja lisad) poolte kokkuleppel seisuga 31.07.2024** (st lepingu kehtivuse viimaseks päevaks loetakse 31.07.2024).
2. Üürnik kohustub vabastama üüripinna ja selle üürileandjale üleandmise - vastuvõtmise aktiga üle andma hiljemalt 31.07.2024.
3. Pooled kinnitavad, et neil puuduvad lepingust ja käesolevast kokkuleppest tulenevalt üksteise vastu mistahes pretensioonid ja nõuded ning kumbki pool ei esita selles osas pretensioone ega nõudeid ka tulevikus (v.a üürniku poolt lepingu alusel tasumisele kuuluvad maksed, mille tasumise tähtaeg on hilisem lepingu lõpetamise kuupäevast).
4. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
5. Kokkulepe jõustub selle allkirjastamisest poolte poolt.
6. Kokkulepe on allkirjastatud digitaalselt.

*(allkirjastatud digitaalselt) (allkirjastatud digitaalselt)*

Karel Aasrand Martti Kangur

haldusteenuste direktor õigusosakonna juhataja peadirektori ülesannetes

Riigi Kinnisvara AS Tarbijakaitse ja Tehnilise Järelevalve Amet